П.Е.: — Не “да гэтага часу”. Гэта музыка майго дзяцінства. І не схадзіць на яе было проста нельга. І я — да гэтага часу! — знаходжуся пад уражаннем ад іх выступу. А лідар-вакаліст гурта, Брус Дзікінсан, — адзін з маіх эталонаў у жанры “хэві-метал”. Дай бог усім рок-спевакам спяваць так, як ён гэта робіць у сваім узросце. Я нібы маленькі хлопчык стаяў перад сцэнай, адкрыўшы рот, назіраючы за двух з паловай гадзінным шоу. Я ведаю, наколькі гэта цяжка і якое гэта шчасце — дарыць радасць іншым.